Cuneiform Tablet TC 3 110
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na e-dì-na-a a-šur-e-nam a-nu-ba-ni ú e-la-lí qí-bi-ma um-ma en-nam-a-šur-ma a-na a-šur-e-nam qí-bi₄-ma 1 GÚ URUDU iš-tí me-er a-sà-a a-na ṣí-ib-tim ni-il-qé-ma a-ta qá-ta-tum wa-ar-ki-tám-ma ta-tù-ur-ma um-ma a-ta-ma a-na URUDU a-ni-im ú ṣí-ba-tí-šu ṭup-pí ša ku-nu-ki-a lá-dí-na-kum ša ki-ma ḫu-bu-lu-um ḫu-bu-li-ni lá ḫu-bu-lá-kà-ni IGI 2 me-er um-mì-a-ni ṭup-pa-kà ša ku-nu-ki-kà ta-dí-nam-ma ú a-ta ta-ṣé-ḫe-er-ma ṭup-pì 1 GÚ URUDU ša mì-iš-lam né-ma-lam a-ku-lu-ni mì-iš-lam i-bi-sà-e a-za-zu tal-pu-ut URUDU ú-ša-bi-kà-ma ṭup-pí ta-dí-nam ú ṭup-pá-am ša me-er a-sà-a ša ku-nu-ki-a kà-an-ku-ni e-ri-iš-kà-ma um-ma a-ta-ma a-ta mì-nam ṭá-ḫu-a-tí ṭup-pá-am ša ku-nu-ki-a ša lá ṭá-ḫu-a-tí lá tù-kà-a-al URUDU ša-bu ú ṭup-pá-am ša me-e a-sà-a ša ku-nu-ki-a kà-an-ku-ni a-na a-bi-a dí-in lá ta-kà-lá kà-li-a-ku URUDU ša-bu-a-tí la tù-kà-a-al-šu